หุ้นปิดตลาดบวก 2.89 จุด
SET ปิดช่วงบ่ายที่ระดับ&nbsp; 817.57 จุด เพิ่มขึ้น 2.89 จุด (+0.35%)มูลค่าการซื้อขาย 29,337.75 ล้านบาท
8 ก.ค. 2553

SET ปิดช่วงบ่ายที่ระดับ  817.57 จุด เพิ่มขึ้น 2.89 จุด (+0.35%)มูลค่าการซื้อขาย 29,337.75 ล้านบาท
นักวิเคราะห์ฯเผยตลาดหุ้นไทยวันนี้แกว่งตัวในแดนบวกตลอดวัน เข้าเขต overbought ทำให้มีแรงขายออกมา คาดพรุ่งนี้ทิศทางตลาดยังบวกได้ต่อจาก Sentiment ที่ยังดีอยู่ แต่อาจมีแรงขายออกมาสลับเช่นเดียวกับวันนี้ โดยให้น้ำหนักการลงทุนหุ้น Domestic play มอง Fund Flow มีแนวโน้มไหลเข้าเอเชีย พร้อมให้แนวรับแรกที่ 818-815 แนวรับใหญ่ 800 แนวต้าน 820-830 จุด
ตลาดหลักทรัพย์ปิดตลาดช่วงบ่ายวันนี้ที่ระดับดัชนีต่ำสุดของวันที่ 817.57 จุด เพิ่มขึ้น 2.89 จุด (+0.35%)มูลค่าการซื้อขาย 29,337.75 ล้านบาท 
การซื้อขายหุ้นวันนี้ ดัชนีหุ้นไทยแกว่งตัวในแดนบวกตลอดวันโดยขยับขึ้นแตะจุดสูงสุดของวันอยู่ที่ระดับ 826.09 จุด ส่วนดัชนีจุดต่ำสุดของวันอยู่ที่ 817.57 จุด
ส่วนหลักทรัพย์เปลี่ยนแปลงวันนี้ เพิ่มขึ้น 196 หลักทรัพย์ ลดลง 141 หลักทรัพย์ และไม่เปลี่ยนแปลง 155 หลักทรัพย์
นายถนอมศักดิ์ สหรัตน์ชัย ผู้บังคับบัญชาสายงานวิจัย บล.พัฒนสิน กล่าวว่า ตลาดหุ้นไทยวันนี้แกว่งตัวในแดนบวกแต่มีแรงขายออกมาเพราะเข้าเขต Overbought เนื่องจากตลาดหุ้นปรับตัวขึ้นไปสูงในช่วงเช้าจนดัชนีทะลุ 820 จุด แต่ไม่สามารถยืนอยู่ได้ แต่เชื่อว่า Sentiment การลงทุนในต่างประเทศยังดีอยู่มาก 
แนวโน้มวันพรุ่งนี้ยังคงเป็นการซื้อขายในลักษณะเดียวกับวันนี้ เชื่อว่านักลงทุนยังคงมองตลาดหุ้นไทยในเชิงบวกจากปัจจัยต่างประเทศที่มีความเชื่อมั่นเพิ่มมากขึ้นหลังจากความกังวลในปัญหายุโรปเริ่มผ่อนคลายลง และทางการจีนจะมีการประกาศตัวเลขเศรษฐกิจในวันเสาร์นี้ โดยเชื่อว่าจะลดมาตรการคุมเข้มทางการเงินลง ซึ่งจะส่งผลดีต่อตลาดหุ้นไทย แต่ยังมีความกังวลจากปัจจัยในประเทศที่มีแรงขายหุ้นสลับออกมาอย่างต่อเนื่อง 
แต่เป็นที่สังเกตว่าหุ้นกลุ่มน้ำมันยังปรับตัวขึ้นได้น้อยกว่าหุ้นกลุ่ม Domestic Play อาทิ แบงก์ เกษตร อาหาร แสดงว่านักลงทุนยังกังวลแรงขายอยู่ แต่ยังแนะนำลงทุนเมื่อหุ้นอ่อนตัว เน้นกลุ่ม Domestic Play  
กรอบการลงทุนพรุ่งนี้ให้แนวรับที่ 800 แนวต้านที่ 820 จุด 
ด้านนายพงศ์ภัทร สิริพิพัฒน์ ผู้ช่วยผู้จัดการฝ่ายวิเคราะห์หลักทรัพย์ บล.เคจีไอ(ประเทศไทย)กล่าวว่า ตลาดหุ้นไทยช่วงบ่ายชะลอตัวลงมาจากช่วงเช้าเล็กน้อย ภาพรวมเป็นไปในทิศทางเดียวกับตลาดหุ้นในภูมิภาคเอเซีย หลังจากที่ช่วงเช้าเปิดกระโดดจากปัจจัยผลบวกตัวเลขยอดค้าปลีกของสหรัฐฯออกมาดี จึงทำให้เป็นแรงกระตุ้นให้การลงทุนในสินทรัพย์เสี่ยงปรับตัวสูงขึ้น
แนวโน้มในวันพรุ่งนี้ตลาดหุ้นยังคงแกว่งตัวขึ้นอยู่ โดยตลาดหุ้นไทยช่วงที่ผ่านมาค่อนข้างปรับตัวลงน้อยเมื่อเทียบกับตลาดยุโรปและสหรัฐฯ ซึ่งตลาดหุ้นในภูมิภาคเอเซียยังคงได้รับปัจจัยบวกจากค่าเงินหยวนที่แข็งค่าขึ้น จึงดึงให้เงินในภูมิภาคเอเซียแข็งค่าขึ้นตาม ทำให้ Fund Flow มีแนวโน้มไหลเข้าเอเชียอยู่ 
พร้อมให้แนวรับที่ 818-815 จุด แนวต้านที่ 826-830 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่          BTS    มูลค่าการซื้อขาย 1,794.47 ล้านบาท ปิดที่   0.92 บาท เพิ่มขึ้น  0.03 บาท          TMB    มูลค่าการซื้อขาย 1,414.70 ล้านบาท ปิดที่   1.64 บาท ลดลง   0.01 บาท            BANPU  มูลค่าการซื้อขาย 1,278.21 ล้านบาท ปิดที่ 622.00 บาท ลดลง  10.00 บาท          SCB    มูลค่าการซื้อขาย 1,023.21 ล้านบาท ปิดที่  83.50 บาท เพิ่มขึ้น  1.00 บาท          CPF    มูลค่าการซื้อขาย 1,021.86 ล้านบาท ปิดที่  21.50 บาท ราคาไม่เปลี่ยนแปลง